ΜΙΑ ΣΕΙΡΑ ΝΤΟΚΙΜΑΝΤΕΡ ΤΟΥ NETFLIX
Όχι!
Ο γιος μου ήταν όλος μου ο κόσμος
και μια μέρα θα τον βρω.
Πέταξαν τα πάντα έξω, άδειασαν όλο το σπίτι.
Έφυγαν. Δεν έμεινε τίποτα.
Θεέ μου.
Πήρε τα παιδιά.
Κάθε μέρα ελπίζαμε να γυρίσει, αλλά δεν γινόταν τίποτα.
Εξαφανίστηκε χωρίς να αφήσει ίχνος.
Ήρθαν τα πάνω κάτω.
Όλα όσα πίστευα ότι ήταν αλήθεια εντέλει δεν είναι αλήθεια.
Δεν υπάρχει σύστημα για απαγωγή.
Μάρτι, σειρά σου!
Δεν μπορείς να πέσεις.
Μπορείς να κάνεις ό,τι θέλεις!
Όταν ονειρεύομαι τα παιδιά μου,
καμιά φορά έχουν πρόβλημα και πρέπει να πάω κοντά τους.
Και μερικές φορές περνάμε χρόνο μαζί κάνοντας διάφορα
που μας αρέσει να κάνουμε.
Εκείνη τη στιγμή...
είναι ζωντανά
και είναι μαζί μου.
Μου αρέσει, λοιπόν, να ονειρεύομαι τα παιδιά μου, γιατί είναι εκεί.
ΤΑ ΠΑΝΤΑ ΓΙΑ ΜΕΝΑ!
Γνώρισα τον Αχμέντ Καντίλ όταν εγώ ήμουν 28 και εκείνος ήταν 30.
Εγώ σχεδίαζα να σπουδάσω ιατρική,
εκείνος έκανε μεταπτυχιακό στα οικονομικά.
Στα πρώτα ραντεβού κάναμε συνέχεια σπορ.
Παίζαμε ποδόσφαιρο, πηγαίναμε για βόλεϊ, ράκετμπολ.
Πηγαίναμε συχνά για χορό.
Κάθε Παρασκευή χορεύαμε East Coast Swing ή West Coast Swing.
Κάναμε διάφορα χορευτικά και ήταν πολύ ωραία.
Ο Αχμέντ μεγάλωσε στο Κάιρο. Είναι μουσουλμάνος.
Εγώ μεγάλωσα στο Βερολίνο. Και είμαι χριστιανή.
Αυτό όμως που μας έφερε κοντά
ήταν ότι προερχόμασταν από τη μεσαία τάξη
και είχαμε τις ίδιες αξίες,
μολονότι ήμασταν διαφορετικού θρησκεύματος.
Ο Αχμέντ κι εγώ γνωριζόμασταν κάνα δυο χρόνια πριν παντρευτούμε.
Κι εννέα μήνες αργότερα,
γεννήθηκε η κόρη μου η Αμίνα, την 1η Σεπτεμβρίου 2003.
Τρεις βδομάδες αφού ξεκίνησα την ιατρική.
Μετά, μεταξύ δεύτερου και τρίτου έτους,
γεννήθηκε ο γιος μου ο Μπελέλ, στις 4 Ιανουαρίου 2006.
ΜΠΕΛΕΛ
Η Αμίνα είναι πολύ ζεστός άνθρωπος.
Είναι πιο ντροπαλή από τον αδερφό της,
αλλά πού και πού δείχνει τη μεγάλη της εσωτερική δύναμη.
Ο Μπελέλ είναι πιο εξωστρεφής και του αρέσει να διασκεδάζει.
Τους έβαζε όλους στο παιχνίδι.
Γνώρισα τη Ρεμπέκα την πρώτη μέρα της ειδικότητας στη Βοστόνη
και μετά πήγαμε κι οι δυο στη Βιρτζίνια για μια δουλειά.
Όταν η Ρεμπέκα κι ο Αχμέντ μετακόμισαν στη Βιρτζίνια...
Κάθε Τετάρτη βράδυ τρώγαμε μαζί.
Έλα!
Τα παιδιά κοιμόνταν πότε στο ένα σπίτι και πότε στο άλλο.
Είχαμε βραδιές παιχνιδιών.
Ο Αχμέντ ήταν πάντα πολύ φιλόξενος.
Φρόντιζε πολύ τα παιδιά.
Ήταν καλός μπαμπάς.
Εκείνη την περίοδο όμως δεν δούλευε.
Είχε μια δουλειά στη Βοστόνη,
αλλά με την οικονομική κρίση, την έχασε.
Μετά το 2008, τα οικονομικά δεν ήταν καλός τομέας εργασίας.
Έκτοτε
ο Αχμέντ δεν έδειξε ποτέ ξανά ενδιαφέρον να βρει δουλειά.
Δεν χαμογελούσε πολύ. Έχασε την αισιοδοξία του.
Δεν ήταν καθόλου ανοιχτός σε διάλογο ή συζήτηση.
Θεωρούσε ότι έπρεπε να είμαι επικεντρωμένη στα παιδιά,
να λειτουργώ ως μητέρα,
περισσότερο από ό,τι ως γυναίκα ή επαγγελματία.
Πραγματικά δεν ήταν ο άνθρωπος που είχα γνωρίσει.
Ο Αχμέντ θα ήθελε να είμαστε μαζί αν παραμέναμε έτσι,
αλλά εγώ δεν ήμουν ευτυχισμένη.
Έτσι, ο Αχμέντ κι εγώ χωρίσαμε τον Ιούνιο του 2013.
Αφού χωρίσαμε,
εγώ είχα τα παιδιά δύο καθημερινές και ο Αχμέντ τα είχε τις υπόλοιπες.
Και μοιραζόμασταν τα Σαββατοκύριακα.
Ο Αχμέντ, όμως, δυσκόλευε πολύ τη Ρεμπέκα να δει την Αμίνα και τον Μπελέλ,
γιατί η Ρεμπέκα ήταν εργαζόμενη.
Είχε, επίσης, μια πιο συντηρητική θρησκευτική κατεύθυνση
και η Αμίνα και ο Μπελέλ πήγαιναν στο σχολείο στο τζαμί τα Σάββατα.
Ήταν ξεκάθαρο, λοιπόν,
ότι ο Αχμέντ ήθελε να ανατραφούν τα παιδιά με συγκεκριμένο τρόπο
κι εγώ ήθελα ακριβώς το αντίθετο από αυτό.
28 ΑΥΓΟΥΣΤΟΥ 2014 14 ΜΗΝΕΣ ΜΕΤΑ ΤΟΝ ΧΩΡΙΣΜΟ ΡΕΜΠΕΚΑ - ΑΧΜΕΝΤ
Ήταν Πέμπτη πριν από την Ημέρα των Εργατών.
Τα παιδιά θα πήγαιναν με τον Αχμέντ στο Τορόντο για να δουν ένα κολέγιο
για τον ξάδερφό τους.
Είπε ότι θα επέστρεφε την 1η Σεπτεμβρίου, Δευτέρα,
στα γενέθλια της Αμίνα.
Έκλεινε τα 11.
Οπότε θα επέστρεφε στην πατρίδα τότε.
Όταν ο Αχμέντ ήρθε να πάρει τα παιδιά,
καθόμασταν στον καναπέ και βλέπαμε κάτι στο iPad.
Ο Μπελέλ έτρεξε αμέσως στην εξώπορτα
για να το δείξει στον πατέρα του
και έπειτα έτρεξε στο αμάξι.
Είπα στην Αμίνα ότι ήρθε η ώρα να φύγουν.
Και στην πόρτα με αγκάλιασε, μου έδωσε δύο φιλιά.
Της είπα να περάσει καλά το Σαββατοκύριακο στο Τορόντο με τα ξαδέρφια της
και ανυπομονούσα να της ευχηθώ για τα γενέθλιά της
λίγο μετά.
Τους είδα να φεύγουν.
Ήταν η τελευταία φορά που είδα τα παιδιά μου.
29 ΑΥΓΟΥΣΤΟΥ 2014 ΕΠΟΜΕΝΗ ΗΜΕΡΑ
Την Παρασκευή, μια μέρα αφού έφυγαν τα παιδιά,
έστειλα στον Αχμέντ και είπα ότι ήθελα να τηλεφωνήσω στην Αμίνα στα γενέθλιά της.
Επιβεβαίωσε ότι θα επέστρεφε την 1η.
Δεν είχα επαφή μαζί τους το Σάββατο και την Κυριακή,
αλλά τη Δευτέρα προσπάθησα να τον καλέσω πολλές φορές στο κινητό του
και δεν το σήκωνε.
Την 1η Σεπτεμβρίου έπρεπε να είχε γυρίσει.
Ήταν εξοργιστικό που δεν μπορούσα να μιλήσω στα παιδιά μου.
Πήρα πολλές φορές από το νοσοκομείο και δεν απαντούσε.
Ήταν λίγο ανησυχητικό, αν και όχι ασυνήθιστο για εκείνον.
Παθητικο-επιθετική κίνηση να μη με αφήσει να μιλήσω στην κόρη μου στα γενέθλιά της.
Εκείνο το βράδυ έστειλα μήνυμα στον Αχμέντ να πει χρόνια πολλά στην Αμίνα.
2 ΣΕΠΤΕΜΒΡΙΟΥ 2014 - ΑΜΙΝΑ ΚΑΙ ΜΠΕΛΕΛ ΠΑΝΕ ΠΡΩΤΗ ΜΕΡΑ ΣΤΟ ΣΧΟΛΕΙΟ
Εκείνη την Τρίτη, 2 Σεπτεμβρίου,
η Αμίνα θα ξεκινούσε το γυμνάσιο
και ο Μπελέλ θα συνέχιζε στο δημοτικό.
ΣΧΟΛΕΙΟ ΜΑΘΙΟΥ ΓΟΥΑΛΙ
Σκέφτηκα ότι αν τα παιδιά πήγαιναν στο σχολείο,
τότε, όλα ήταν καλά.
Τηλεφώνησα όμως και στα δύο σχολεία το πρωί.
Μου είπαν ότι δεν είχαν πάει εκείνη τη μέρα.
Εκείνη τη στιγμή ανησύχησα πολύ,
πανικοβλήθηκα, θύμωσα,
πληγώθηκα, ανησύχησα πολύ για τα παιδιά.
Το πρόβλημα ήταν ότι εγώ ήμουν στην απομακρυσμένη κλινική,
ήμουν η μόνη αναισθησιολόγος και είχα να δω ασθενείς.
Και δεν μπορούσα να φύγω.
ΑΣΤΥΝΟΜΙΑ
Επικοινώνησα με την αστυνομία και κάθε νοσοκομείο στο Τορόντο,
μήπως και είχαν κάποιο ατύχημα.
ΓΚΙΖΑ ΑΙΓΥΠΤΟΣ
Και μετά τηλεφώνησα στον πατέρα του Αχμέντ στην Αίγυπτο
και τον ρώτησα πού ήταν ο Αχμέντ και τι είχε συμβεί.
Δεν καταλάβαινε τι έλεγα.
Και δεν ανησύχησε, πράγμα που με ανησύχησε.
Κι αυτό ήταν ένα προειδοποιητικό σημάδι ότι πρέπει να ήξερε κάτι.
Έτσι, τηλεφώνησα στην Ντάφνι και της είπα να πάει να δει το σπίτι του Αχμέντ.
Όταν πήγα στο σπίτι, δεν υπήρχαν αυτοκίνητα...
δεν ήταν κανείς σπίτι
και δεν έβλεπες μέσα απ' τα παράθυρα.
Πήγα στο πίσω μέρος του σπιτιού.
Μια κουρτίνα ήταν τραβηγμένη,
κοίταξα μέσα από μια γυάλινη πόρτα
και κατάλαβα ότι κάτι κακό είχε συμβεί.
Τηλεφώνησα στη Ρεμπέκα και της είπα
ότι το σπίτι ήταν άδειο, εντελώς άδειο.
Μου είπε ότι έλειπαν όλα. Δεν υπήρχε τίποτα.
Έχασα τη γη κάτω απ' τα πόδια μου.
Ήταν σαν να έπεσα στο κενό.
Δεν περιγράφεται αλλιώς.
Χάνεις τον κόσμο όλο. Έρχονται τα πάνω κάτω.
Δεν ξέρω τι συμβαίνει.
Λίγο αργότερα είπαν ότι έπρεπε να διασωληνώσουμε ασθενή.
Οπότε θυμάμαι ότι γύρισα στη δουλειά.
Δεν μπορούσα να σταματήσω να κλαίω.
Ο χειρουργός και όλη η ομάδα είπαν "Είσαι καλά;" Είπα "Δεν είμαι.
Δεν ξέρω πού είναι τα παιδιά μου".
Ένιωσα ταυτόχρονα συγκλονισμένη, πανικοβλημένη,
σαν να με έκοψαν στα δύο.
5 ΣΕΠΤΕΜΒΡΙΟΥ 2014 ΟΚΤΩ ΜΕΡΕΣ ΑΦΟΥ ΕΦΥΓΑΝ Η ΑΜΙΝΑ ΚΙ Ο ΜΠΕΛΕΛ
Εκείνη την Παρασκευή
η αστυνομία του Τζέιμς Σίτι εξήγησε
ότι βρέθηκαν τα αρχεία πτήσης
και ήταν ξεκάθαρο ότι ο Αχμέντ και τα παιδιά δεν ταξίδεψαν στον Καναδά.
ΝΕΑ ΥΟΡΚΗ
Πήγαν στο JFK, πέταξαν για Κίεβο
και από το Κίεβο για Ιστανμπούλ στην Τουρκία.
Ήταν τεράστιο το σοκ
και αυτό με τρόμαξε με τρόπους που δεν μπορώ να περιγράψω.
ΚΤΙΡΙΟ FBI ΕΝΤΓΚΑΡ ΧΟΥΒΕΡ
Το FBI ασχολήθηκε με την υπόθεση τον Σεπτέμβριο του 2014
και αμέσως αφού ενημερώθηκε το FBI
ότι ο πατέρας είχε πάρει την Αμίνα και τον Μπελέλ,
εκδόθηκε ομοσπονδιακό ένταλμα σύλληψης για τον Αχμέντ
από την Ανατολική Περιφέρεια της Βιρτζίνια για δύο απαγωγές από γονέα.
Μία για τον Μπελέλ και μία για την Αμίνα.
Ένα από τα πρώτα βήματα στην αρχική έρευνα ήταν
ο ενδελεχής έλεγχος των οικονομικών του,
ώστε να βρούμε κάτι που θα οδηγούσε στον Αχμέντ και τα παιδιά.
Όταν είδα τα τραπεζικά αρχεία και τις πιστωτικές κάρτες απ' το FBI,
έπαθα σοκ.
Ο Αχμέντ είχε πάει σε καμπ επιβίωσης στα βουνά.
Πήγε πολλές φορές σε λέσχη σκοποβολής για να μάθει να πυροβολεί.
Δεν ήταν ποτέ φανατικός με τα όπλα.
Η εκπαίδευση επιβίωσης βοηθάει στο πέρασμα συνόρων,
αν είσαι πεζός, αν περάσεις μέρες στην ύπαιθρο.
Αγόρασε και διάφορα είδη κάμπινγκ,
υπνόσακους, μπότες για τα παιδιά,
και τα έστειλε στο εξωτερικό.
Όλα αυτά έδειξαν ότι ο Αχμέντ δεν πήρε τα παιδιά από καπρίτσιο.
Είχε οργανωμένο σχέδιο πριν φύγει από τη χώρα.
ΑΓΝΟΟΥΜΕΝΟΙ
Αλλά τώρα, έπρεπε να βρω τα παιδιά μου.
ΔΕΚΕΜΒΡΙΟΣ 2014
ΤΡΕΙΣ ΜΗΝΕΣ ΜΕΤΑ ΤΗΝ ΕΞΑΦΑΝΙΣΗ ΑΜΙΝΑ ΚΑΙ ΜΠΕΛΕΛ
Κοίταξα τα μέιλ της Αμίνα πολλές φορές
και το τάμπλετ των παιδιών
χρησιμοποιήθηκε για πρόσβαση στα μέιλ της Αμίνα τον Δεκέμβριο του 2014.
Όταν κοίταξα τη διεύθυνση ΙΡ του τάμπλετ τότε,
ήταν στην επαρχία Χατάι κοντά στην πόλη Ρεϊχάνλι,
στο νότιο άκρο της Τουρκίας, στα σύνορα με τη Συρία.
Κοντά σε εμπόλεμη ζώνη.
Αυτό με τρόμαξε.
Αυτό με τρόμαξε πολύ γιατί σκέφτηκα "Τι σημαίνει αυτό;"
Μπήκε σε κάτι ο Αχμέντ που δεν έπρεπε να μπει και παρέσυρε και τα παιδιά;
Ίσως είναι σε μη ασφαλές μέρος με τα παιδιά μου
και δεν ξέρω πού είναι.
Δεν μπορώ να τα έχω πια ασφαλή.
Δεν ξέρουμε πού πήγαινε.
Και αν ο Αχμέντ άλλαξε το όνομά του, των παιδιών, αν έφτιαξε νέες ταυτότητες.
Είναι πιθανά όλα αυτά.
Πιθανώς, γι' αυτό δεν εντοπίζονται.
Συμμετείχα ενεργά στην προσπάθεια να βρεθούν τα παιδιά μου.
Προσέλαβα τρεις ιδιωτικούς ερευνητές
και επικοινώνησα με βουλευτές και γερουσιαστές.
Έκανα ιστοσελίδα που μου επέτρεπε να πω "Ψάχνω τα παιδιά μου.
Αν ξέρετε κάτι, επικοινωνήστε".
Αλλά τίποτα δεν φαινόταν ουσιώδες.
Μέχρι τον Σεπτέμβριο του 2015, έναν χρόνο αφού ο Αχμέντ απήγαγε τα παιδιά.
Έλαβα ένα μέιλ που έγραφε "Τα παιδιά είναι καλά",
και ήταν από τον Αχμέντ.
"Ήθελα να σου πω ότι είναι καλά και τα πηγαίνουν μια χαρά.
Ζούμε σε μια μικρή φάρμα και τους αρέσει πολύ.
Έχουν πολλά είδη ζώων και απασχολούνται.
Καταλαβαίνω ότι είσαι θυμωμένη μαζί μου, αλλά δεν μου άφησες άλλη επιλογή.
Ήξερα πολύ πριν ζητήσεις διαζύγιο ότι θα το έκανες
και δεν θα περίμενα μέχρι να βρεις δουλειά κάπου και να πάρεις την κηδεμονία.
Όταν μεγαλώσουν και ξεχωρίζουν το σωστό από το λάθος, θα επικοινωνήσουν μαζί σου.
Στην κατάλληλη ηλικία, θα αποφασίσουν πού θέλουν να ζήσουν".
Ήταν ένα εξοργιστικό μέιλ.
Από τη μία, ήταν ανακούφιση που έμαθα ότι τα παιδιά μου ζούσαν.
Ήταν ξεκάθαρο ότι τα παιδιά επηρεάστηκαν
να υιοθετήσουν όποια προσέγγιση στη ζωή έκρινε ο Αχμέντ σωστή
και θα τα επηρέαζε έτσι ώστε να μη θέλουν ποτέ να επικοινωνήσουν μαζί μου.
Αυτό που μάθαμε για το μέιλ ήταν ότι η διεύθυνση ανάκτησης
ήταν μία από τις γνωστές διευθύνσεις του Αχμέντ.
Ήταν ξεκάθαρα από εκείνον,
από την ίδια περιοχή στην Τουρκία
όπου είχαν ελεγχθεί τα μέιλ της Αμίνα παλαιότερα.
Το ίδιο μέρος που είναι κοντά στη Συρία.
Βρήκα έναν Τούρκο ντετέκτιβ
που πήγε στη νότια Τουρκία, κοντά στα σύνορα με τη Συρία,
κι έψαξε για τα παιδιά, τη διεύθυνση IP του συγκεκριμένου μέιλ.
Βρήκε ένα ίντερνετ καφέ που ίσως χρησιμοποιήθηκε,
αλλά δεν έμαθε πληροφορίες
πέρα από όσα βρήκαν το Στέιτ Ντιπάρτμεντ, η αστυνομία και το FBI.
Δεν υπήρχε τίποτα για αρκετό καιρό.
Ήταν μια πολύ δύσκολη περίοδος.
Μετά έμαθα ότι ο Αχμέντ έκανε αίτηση για αιγυπτιακή ταυτότητα το 2016.
Και δήλωσε στην ταυτότητά του τη διεύθυνση των γονιών του στην Γκίζα.
Αν ισχύει αυτό,
συνυπολογίζουμε κι ο Αχμέντ έγραψε στο μέιλ του 2015 ότι είναι σε φάρμα με ζώα,
κι ότι η Ρεμπέκα ξέρει ότι ο πατέρας του Αχμέντ είχε φάρμα
μεταξύ Καΐρου και Αλεξάνδρειας.
Είναι η καλύτερη ένδειξη ότι πιθανώς βρίσκονται στην Αίγυπτο.
Έτσι, προσέλαβα ερευνητή που συνεργάστηκε με άτομα στην Αίγυπτο
και προσπάθησε να βρει ίχνη των παιδιών,
αν τα είδαν με τους γονείς του Αχμέντ,
αλλά δεν βρήκαν τίποτα.
Ήθελα πολύ να πάω στην Αίγυπτο,
αλλά με προειδοποίησαν να μην πάω.
Δεν είμαι προστατευμένη στο εξωτερικό.
Μπορεί οποιοσδήποτε να μου απαγγείλει κατηγορίες.
Οπότε, απ' ό,τι μαθαίνω, είναι πολύ ανόητη ιδέα.
Η άποψή μας πως ο Αχμέντ είναι στο εξωτερικό
δυσκολεύει τα πράγματα επειδή, ειδικά στην Αίγυπτο,
η απαγωγή από γονέα δεν θεωρείται έγκλημα.
Είναι βιολογικός γονιός. Είναι τα παιδιά του, όπως και της Ρεμπέκα.
Ο πατέρας μπορεί να αποφασίζει τι θέλει να κάνει με τα παιδιά.
Εγώ, ως μητέρα, δεν έχω τη δυνατότητα να πάρω πίσω τα παιδιά
ή να έχουμε υποχρεωτική επικοινωνία.
Δεν υπάρχει λύση
και είναι πολύ άδικο.
Δεν ξέρω γιατί δεν έχουν επικοινωνήσει με τη Ρεμπέκα,
αλλά αναρωτιέμαι μήπως αυτός σκηνοθέτησε κάποιο ατύχημα
και είπε στα παιδιά ότι είναι νεκρή
ή απλώς τους απαγόρευσε το ίντερνετ,
γιατί δεν υπάρχει καμία περίπτωση
η Αμίνα κι ο Μπελέλ να μην είχαν επικοινωνήσει με τη μαμά.
Λάτρευαν τη μαμά τους και η μαμά τους τους λάτρευε.
"4 Ιανουαρίου 2017.
Μπελέλ, σήμερα έχεις γενέθλια
και μολονότι στενοχωριέμαι που δεν είμαι μαζί σου,
ελπίζω να περιβάλλεσαι από ευτυχία, ελπίδα, κέφι και καλοσύνη".
Το ότι δεν έχω τα παιδιά μου είναι τεράστια απώλεια.
Είναι τεράστιος ο συναισθηματικός αντίκτυπος
κάθε φορά που μπαίνω στο σπίτι.
Γι' αυτό τους γράφω σ' ένα ημερολόγιο κάθε μέρα,
και τότε επιτρέπω στον εαυτό μου να νιώσει.
Και νιώθω ότι είμαι πάλι μαζί τους.
Τους γράφει κάθε μέρα.
Είναι προσωπική υπόθεση. Είναι παιδιά της.
Δεν της άξιζε που της τα πήραν.
Στενοχωριέμαι για τη Ρεμπέκα που πέρασε καιρός
και δεν δώσαμε τις απαντήσεις
που αυτή και τα παιδιά της αξίζουν.
Δεν φταίνε εκείνα
κι αξίζουν να μάθουν ότι η μητέρα τους νοιάζεται.
Μαμά!
Μου λείπετε πάρα πολύ, Αμίνα και Μπελέλ.
Και...
ελπίζω να έχω την ευκαιρία να δω τι άνθρωποι έχετε γίνει.
Τι άνθρωποι είστε τώρα.
Πόσο υπέροχοι είστε, πόσο περίεργοι για τον κόσμο.
Η ΑΜΙΝΑ ΚΑΙ Ο ΜΠΕΛΕΛ ΕΙΝΑΙ ΔΥΟ ΑΠΟ ΤΑ ΧΙΛΙΑΔΕΣ ΠΑΙΔΙΑ
ΠΟΥ ΑΠΑΓΟΝΤΑΙ ΑΠΟ ΓΟΝΕΑ ΣΤΙΣ ΗΠΑ ΚΑΘΕ ΧΡΟΝΟ.
Ο ΑΜΠΝΤΟΥΛ ΧΑΝ ΨΑΧΝΕΙ ΤΟΝ ΓΙΟ ΤΟΥ ΤΟΝ ΑΖΙΖ ΠΟΥ ΕΧΕΙ ΕΞΑΦΑΝΙΣΤΕΙ ΑΠΟ ΤΟ 2017.
Ο Αζίζ γεννήθηκε στις 13 Νοεμβρίου 2010.
Κι εκείνη η μέρα άλλαξε τη ζωή μου.
Ήμασταν όλοι εκεί τη μέρα που γεννήθηκε
και ο Αζίζ ήταν η μεγαλύτερη ευλογία για την οικογένειά μας.
Έφερε μεγάλη χαρά στο σπίτι μας.
Ναι!
Ο Αμπντούλ λάτρευε να περνάει χρόνο μαζί του.
Πιάσ' τον!
Θεέ μου! Πιάσ' τον.
Πήγαινε αριστερά!
Η μητέρα του Αζίζ, η Ράμπια, γεννήθηκε στο Κολόμπους.
Η οικογένειά της είναι από Ινδία και Πακιστάν.
Γνωριστήκαμε στην Αλαμπάμα, στη σχολή.
Μας σύστησε η μαμά μου.
Η Ράμπια ήταν φοιτήτρια.
Έχει πολύ δυνατή προσωπικότητα.
Είναι κάποια που ξέρει τι θέλει
και απαιτεί αυτό που θέλει.
Κι εγώ έχω ισχυρή προσωπικότητα,
οπότε υπήρξε αμοιβαία έλξη.
Μέσα σε λίγα χρόνια, καταλάβαμε ότι θέλαμε να παντρευτούμε.
Και όταν γεννήθηκε ο Αζίζ, ζούσαμε με τους γονείς μου στη Νέα Ορλεάνη.
Φοβερό!
Η Ράμπια, όμως, δεν τα πήγαινε καλά μαζί τους.
Ήταν ξεκάθαρο ότι δεν μπορούσαμε να μείνουμε στο σπίτι.
Κι έτσι μετακομίσαμε.
ΝΕΑ ΟΡΛΕΑΝΗ ΛΟΥΙΖΙΑΝΑ
Είμαι πνευμονολόγος και εργάζομαι στην εντατική.
Στην αρχή, η Ράμπια εργάστηκε στο ίδιο νοσοκομείο
για μικρό χρονικό διάστημα, και ύστερα παραιτήθηκε.
Μετά δούλεψε σε τοπική υπηρεσία για τον καρκίνο.
Ύστερα παραιτήθηκε.
Πάντα έβρισκε λόγο να αλλάξει δουλειά.
Δεν συμπαθούσε κάποιον. Δεν συμπαθούσε το αφεντικό.
Ήταν πολύ επιφυλακτικός άνθρωπος
και ποτέ δεν ένιωθες πως ήξερες πραγματικά ποια ήταν.
Όσο μεγάλωνε ο Αζίζ, αρχίσαμε να έχουμε πολλά προβλήματα.
Οι καβγάδες ήταν σχεδόν καθημερινοί.
Τσακωνόμασταν μπροστά στον Αζίζ.
Έτσι, τον Απρίλιο του 2014, αποφασίσαμε να χωρίσουμε.
ΑΤΛΑΝΤΑ ΤΖΟΡΤΖΙΑ
Ζήτησε να γυρίσει στην Ατλάντα
για να τη βοηθάει η οικογένειά της.
Συμφώνησα αρχικά,
γιατί σκέφτηκα ότι ήταν καλή ιδέα αν χρειαζόταν βοήθεια με τον Αζίζ.
Για εκείνη ήταν "Κάνουμε προσπάθεια. Ας δούμε αν μπορούμε να είμαστε μαζί".
Μου ήταν δύσκολο, αλλά συμφωνήσαμε να μοιραζόμαστε τα Σαββατοκύριακα.
Οπότε σκέφτηκα "Είναι κάτι προσωρινό".
Και μετά από αρκετούς μήνες, εντελώς ξαφνικά,
ο Αμπντούλ πήρε χαρτιά διαζυγίου.
Ήταν σοκ.
Άλλαξαν όλα.
Η Ράμπια έφερνε συνεχώς εμπόδια
για να μη δω τον Αζίζ.
Προγραμμάτιζε ποδοσφαιρικούς αγώνες στα Σαββατοκύριακά μου
και έλεγε δικαιολογίες ότι ήταν άρρωστος.
Προσπαθούσε να με εμποδίσει να τον δω.
Φαίνεται ότι όλο αυτό το διάστημα συναντούσε δικηγόρους.
Μάθαινε για την επιμέλεια.
Μάθαινε τι έπρεπε να κάνει
για να κρατήσει τον Αζίζ στην Ατλάντα.
Τελικά, η Ράμπια ήθελε ο Αζίζ
να μην έχει καμία σχέση με τη ζωή του στη Νέα Ορλεάνη.
Και μόλις κατέθεσε χαρτιά διαζυγίου,
η Ράμπια εμπόδισε τον Αμπντούλ να βλέπει τον Αζίζ,
και έπρεπε εκείνος να πάει στο δικαστήριο
και να της επιδώσει έγγραφα...
Ράμπια.
...για να της πει ότι είχε δικαίωμα να βλέπει το παιδί του.
Το διαζύγιο εκδόθηκε το 2015.
ΟΙΚΟΓΕΝΕΙΑ ΧΑΝ
Μα η Ράμπια κρατούσε τον Αζίζ μακριά από τον μπαμπά του.
Αυτό με ανάγκασε να πιέσω πολύ για αξιολόγηση επιμέλειας.
Ήθελα να έχω το δικαίωμα να περνάω με τον γιο μου όσο περισσότερο χρόνο επιτρεπόταν.
Και περίπου έναν χρόνο αργότερα, οι αξιολογητές πρότειναν
να πάρω εγώ την επιμέλεια του Αζίζ, γιατί πίστεψαν ότι η Ράμπια
δεν μου επέτρεπε να περνάω χρόνο με τον Αζίζ και να είμαι καλός μπαμπάς.
Όταν έμαθε η Ράμπια
ότι ο Αμπντούλ θα έπαιρνε την επιμέλεια του Αζίζ,
πήγε στο δικαστήριο
και πρόβαλε απαίσιους, αβάσιμους ισχυρισμούς κακοποίησης
κατά του Αμπντούλ.
Απευθύνθηκε στο ποινικό σύστημα
και κατηγόρησε εμένα και την οικογένειά μου για κακοποίηση,
ώστε να καθυστερήσει η αξιολόγηση απ' το δικαστήριο.
Έγινε κακός χαμός. Ανακατεύτηκαν πολλοί δικηγόροι
και η έρευνα κράτησε ενάμιση χρόνο.
Ήταν πολύ δύσκολο όμως, γιατί δεν μου επιτρεπόταν να δω τον Αζίζ.
Αυτό ήταν πολύ δύσκολο.
Και ύστερα, καθώς προχώρησε δικαστικά η υπόθεση,
μάθαμε ότι η Ράμπια είχε σχέση με κάποιον άλλον.
Ο Έλιοτ Μπουρζουά ήταν φίλος της και τον γνώριζε απ' το κολέγιο.
Προς το τέλος του γάμου μας, όταν είχαμε προβλήματα, μιλούσαν στο τηλέφωνο.
Κάποια στιγμή, όταν ο γάμος μας τελείωνε,
επανασυνδέθηκαν.
Ο Έλιοτ ερχόταν στο δικαστήριο με τη Ράμπια.
Έτσι μάθαμε ότι ο Έλιοτ και η Ράμπια ήταν παντρεμένοι.
Αυτός δεν ήταν δικηγόρος, μα εκείνη απέλυσε τρεις ή τέσσερις δικηγόρους.
Ανέλαβαν την υπόθεση εκείνη κι ο Έλιοτ, εκπροσώπησαν τους εαυτούς τους.
Με τον καιρό, κάθε δικαστής που τους άκουσε
κατάλαβε τα ψέματα και τη χειραγώγησή τους.
Και επιτέλους, έπειτα από 18 μήνες εξονυχιστικής έρευνας,
ο εισαγγελέας στην Ατλάντα κατάλαβε ότι όλες οι κατηγορίες ήταν ψευδείς
κι έτσι μου έδωσαν την επιμέλεια του Αζίζ.
Θα συναντιόμασταν στις 28 Νοεμβρίου 2017 σε δικαστική αίθουσα της Ατλάντα
και τότε θα αίρονταν όλοι οι περιορισμοί.
Θα γινόταν. Οπότε υπήρχε χαρά.
28 ΝΟΕΜΒΡΙΟΥ 2017 ΑΚΡΟΑΣΗ ΓΙΑ ΕΠΙΜΕΛΕΙΑ
Πάμε στο δικαστήριο. Περιμένουμε για την υπόθεσή μας.
Εμφανίζεται ο δικαστής και η Ράμπια δεν είναι εκεί.
Δημιουργήθηκε πανικός στην οικογένειά μας για μια στιγμή,
αλλά σκεφτήκαμε "Για τη Ράμπια μιλάμε.
Θα μας πετάξει και κάτι άλλο για να το παρατείνει όλο αυτό".
Περιμέναμε αρκετές ώρες και σκεφτόμασταν, ελπίζαμε να ήταν καθυστέρηση.
Μα η Ράμπια δεν εμφανίστηκε.
Έφυγα από το δικαστήριο
και δεν είχα τον γιο μου.
Ανησυχώ πολύ. Τηλεφωνώ στο σχολείο του.
Μου λένε ότι δεν τον έχουν δει εδώ και μία βδομάδα.
Έλειπε τη βδομάδα πριν από τις Ευχαριστίες.
Τελευταία φορά τον είδαν την Παρασκευή πριν.
Τηλεφώνησα στην οικογένειά της και δεν το σήκωσε κανείς.
Τελικά, συνειδητοποιήσαμε ότι τον απήγαγε.
Αυτό συνέβαινε.
Τον απήγαγε και το έσκασε.
Συγκλονιστικό.
Τρομερό.
Υπήρχε σύγχυση.
Δεν φαινόταν αληθινό.
Κι ο Αμπντούλ είχε τρομοκρατηθεί.
Ήταν λες και του είχες πάρει την καρδιά.
Πάντα έλεγε ότι οι νύχτες ήταν οι πιο δύσκολες.
Η ησυχία.
Τότε
μένει μόνος με τις σκέψεις του
και σκέφτεται τη ζωή με τον Αζίζ.
Θυμάμαι την τελευταία φορά που είδα τον Αζίζ.
Ήταν τον Μάρτιο του 2016.
Ήταν ένα κανονικό Σαββατοκύριακο.
Πέρασε πολύ όμορφα. Βγάλαμε πολλές φωτογραφίες.
Και του είπα "Αζίζ, ήρθε η ώρα να φύγεις".
Και τον έβαλα στο αμάξι της,
και πάντα...
σήκωνε το χέρι και έλεγε
"Μπαμπά, σε πόσες μέρες θα σε ξαναδώ;"
Σε πέντε μέρες.
Έφυγαν και σκέφτηκα
"Θα σε δω σε πέντε μέρες γιατί είναι το Σαββατοκύριακό μου. Είμαι σε διακοπές".
Αυτό ήταν πριν από τέσσερα χρόνια.
Θεωρούσαμε τη Ράμπια τρελή.
Τη θεωρούσαμε εκδικητική,
αλλά ποτέ δεν πιστεύαμε ότι ήταν ικανή για κάτι τέτοιο.
ΑΓΝΟΟΥΜΕΝΟΣ
Προσλαμβάναμε τον έναν ιδιωτικό ντετέκτιβ μετά τον άλλον σε Ατλάντα, Νέα Ορλεάνη
και σε άλλα μέρη, για να βρούμε πληροφορίες για τον Αζίζ.
Το πρώτο πράγμα που είπαν όλοι ήταν
να απευθυνθώ σε εθνικό φορέα επιβολής νόμου
για να ερευνήσει την απαγωγή του Αζίζ,
αλλά έπρεπε να υπάρχει ένταλμα για κακούργημα σε βάρος της Ράμπια.
Αρχικά υπήρξαν διαφωνίες μεταξύ των αστυνομικών τμημάτων
περί δικαιοδοσίας στην Ατλάντα ή στη Νέα Ορλεάνη.
Τελικά, μετά από δύο χρόνια,
το δικαστήριο εξέδωσε ένταλμα για το κακούργημα της απαγωγής
σε βάρος της Ράμπια για την απαγωγή του Αζίζ.
ΚΑΤΑΖΗΤΕΙΤΑΙ ΡΑΜΠΙΑ ΧΑΛΙΝΤ
Μόλις εκδόθηκε ένταλμα για απαγωγή σε βάρος της Ράμπια,
ασχολήθηκαν με την υπόθεση οι αστυνομικοί.
Η αστυνομία ασχολήθηκε στις αρχές του 2020
και η εμπλοκή της
έγινε με καθυστέρηση τριών ετών.
Οπότε είχαμε μείνει πολύ πίσω.
Κάναμε πολλές ανακρίσεις σε αρκετές πολιτείες.
Αστυνομικοί από τη Βόρεια Περιφέρεια της Τζόρτζια
πήγαν στο Ντουλούθ και προσπάθησαν να ανακρίνουν τους γονείς της Ράμπια.
Μιλούσαν με υπεκφυγές
και έδειχναν να μην ανησυχούν για το πού βρισκόταν η κόρη τους,
το εγγόνι τους ή ο Έλιοτ.
Τους παρέπεμψαν στον δικηγόρο τους.
Αφού μίλησα με τους αστυνομικούς,
έμαθα ότι η Ράμπια και ο Έλιοτ το σχεδίασαν όλο αυτό.
Ήταν ψυχρό και προμελετημένο.
Η Ράμπια κι ο Έλιοτ σταμάτησαν τον Αζίζ απ' το σχολείο
δέκα μέρες πριν από τις 28 Νοεμβρίου.
Πούλησαν τα αυτοκίνητά τους στην CarMax στην Ατλάντα.
Ο Έλιοτ είχε παραιτηθεί.
Έκλεισαν κι οι δύο κινητά, τραπεζικούς λογαριασμούς,
έκλεισαν όλα τα μέσα κοινωνικής δικτύωσης κι εξαφανίστηκαν.
Με νέες ταυτότητες θα βρήκαν άλλες δουλειές.
Ίσως απέκτησαν τραπεζική πίστωση και νέο τρόπο ζωής.
Προφανώς έχει ξαναγίνει.
Ή, αν τους χρηματοδοτούσε κάποιος, μπορεί να ζούσαν με μετρητά.
Ίσως να το έκαναν φίλοι, συγγενείς.
Δεν ξέρω.
Η μέρα που γεννήθηκε.
Θεέ μου.
Κάναμε ό,τι μπορούσαμε να σκεφτούμε
για να βρούμε κάποιο ίχνος του Αζίζ, της Ράμπια, του Έλιοτ.
Το γέλιο του...
Ήταν μεταδοτικό.
-Ήταν τα πάντα. Μεταδοτικό. -Ναι.
Πέρα απ' τα αυτοκίνητα που πούλησαν το 2017,
δεν έχουμε βρει κάτι άλλο που να συνδέεται με αυτούς.
Γι' αυτό είναι τόσο δύσκολο.
Πέρασαν τέσσερα χρόνια κι ακόμη δεν έχουμε κανένα ίχνος τους.
Αλλά αν νομίζετε ότι θα σταματήσουμε...
Αν νομίζετε ότι ο Αμπντούλ ή εγώ
ή η οικογένειά μου θα σταματήσουμε να ψάχνουμε τον Αζίζ,
κάνετε πολύ μεγάλο λάθος,
γιατί δεν θα σταματήσουμε ποτέ μα ποτέ
μέχρι να γυρίσει.
Όταν εξαφανίστηκε ο Αζίζ,
ο χρόνος κυριολεκτικά σταμάτησε.
Οπότε, για μένα, έφυγε χθες.
Τον σκέφτομαι κάθε μέρα
και κάθε μέρα κάνω πράγματα για να τον βρω.
Θα συνεχίσω να παλεύω μέχρι να τον δω.
Μια μέρα θα περάσει μια πόρτα
και απέναντί του θα είμαι εγώ.
Ήρθε η ώρα να γυρίσει σπίτι.
ΑΝΑΓΝΩΡΙΖΕΤΕ ΑΥΤΑ ΤΑ ΠΡΟΣΩΠΑ;
ΕΞΑΦΑΝΙΣΤΗΚΕ - ΑΖΙΖ ΧΑΝ ΚΑΤΑΖΗΤΕΙΤΑΙ - ΡΑΜΠΙΑ ΧΑΛΙΝΤ
ΑΜΙΝΑ ΚΑΝΤΙΛ - ΗΜΕΡ. ΓΕΝΝΗΣΗΣ 1/9/2003 ΜΠΕΛΕΛ ΚΑΝΤΙΛ - 4/1/2006
ΚΑΤΑΖΗΤΕΙΤΑΙ ΑΧΜΕΝΤ ΚΑΝΤΙΛ - ΕΝΤΑΛΜΑ 21/11/2014
ΕΞΑΦΑΝΙΣΤΗΚΑΝ - ΣΙ ΤΖΕΪ ΒΟΣΕΛΕΡ ΓΟΥΙΛΙΑΜ ΒΟΣΕΛΕΡ
ΚΑΤΑΖΗΤΕΙΤΑΙ ΤΣΑΡΛΣ ΒΟΣΕΛΕΡ
ΕΞΑΦΑΝΙΣΤΗΚΕ ΛΟΥΙΣ ΜΑΡΤΙΝΕΖ - ΗΜΕΡ. ΓΕΝΝΗΣΗΣ 22/3/2012
ΚΑΤΑΖΗΤΕΙΤΑΙ ΡΕΓΚΙΝΑ ΜΑΡΤΙΝΕΖ - ΕΝΤΑΛΜΑ 18/2/2016
ΕΞΑΦΑΝΙΣΤΗΚΑΝ ΧΟΥΑΪΓΙΟΥ ΤΣΙΝ -ΜΠΙΝΓΙΟΥ ΤΣΙΝ
ΚΑΤΑΖΗΤΕΙΤΑΙ ΦΟΥΝΓΚ ΤΣΙΝ - ΕΝΤΑΛΜΑ 6/2/2019
ΕΞΑΦΑΝΙΣΤΗΚΕ ΚΑΪΛΑ ΟΥΝΜΠΕΧΑΟΥΝ
ΚΑΤΑΖΗΤΕΙΤΑΙ ΧΕΔΕΡ ΟΥΝΜΠΕΧΑΟΥΝ - ΕΝΤΑΛΜΑ 28/7/2017
ΕΞΑΦΑΝΙΣΤΗΚΕ ΡΟΥΜΠΕΝ ΜΠΛΑΚΓΟΥΕΛ ΝΕΟΤΕΡΟΣ
ΚΑΤΑΖΗΤΕΙΤΑΙ ΡΟΥΜΠΕΝ ΜΠΛΑΚΓΟΥΕΛ ΠΡΕΣΒΥΤΕΡΟΣ
ΕΞΑΦΑΝΙΣΤΗΚΑΝ ΤΑΜΙ ΦΛΟΡΕΣ - ΝΤΙΕΓΚΟ ΦΛΟΡΕΣ
ΚΑΤΑΖΗΤΕΙΤΑΙ ΦΡΑΝΣΙΣΚΟ ΦΛΟΡΕΣ
ΕΞΑΦΑΝΙΣΤΗΚΑΝ ΚΡΙΣΤΟΦΕΡ ΚΑΙ ΛΙΣΑ ΖΑΧΑΡΙΑΣ
ΚΑΤΑΖΗΤΕΙΤΑΙ ΣΟΥΖΑΝ ΖΑΧΑΡΙΑΣ
ΑΝ ΕΧΕΤΕ ΠΛΗΡΟΦΟΡΙΕΣ ΓΙΑ ΚΑΠΟΙΟ ΑΠΟ ΤΑ ΕΞΑΦΑΝΙΣΜΕΝΑ ΠΑΙΔΙΑ
Ή ΤΟΥΣ ΦΕΡΟΜΕΝΟΥΣ ΩΣ ΑΠΑΓΩΓΕΙΣ ΤΟΥΣ, ΚΑΛΕΣΤΕ ΣΤΟ 1-800-THE-LOST,
ΣΤΕΙΛΤΕ ΜΕΪΛ ΣΤΟ HOTLINE@NCMEC.ORG
Ή ΕΠΙΣΚΕΦΘΕΙΤΕ ΤΟ UNSOLVED.COM
Υποτιτλισμός: Μάρθα Σιαμέτη